**OBAVIJEST ZA POTROŠAČE**

**Opoziv proizvoda**

**Sok od rajčice -bio, Beutelsbacher, 750ml**

Državni inspektorat Republike Hrvatske obavještava potrošače o opozivu proizvoda Sok od rajčice -bio, Beutelsbacher, 750ml, serija 010326, roka trajanja 01.03.2026. zbog utvrđenog povećanog broja bakterija mliječne kiseline što posljedično može dovesti do fermentacije i kvarenja proizvoda.

Proizvod nije u skladu s Uredbom Komisije (EZ) br. 178/2002 od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane.

Detalji o opozivu dostupi su na web stranicama subjekta u poslovanju s hranom: <https://bioplanet.hr/obavijesti/obavijest-o-povlacenju-proizvoda/>

**Podaci o proizvodu**

**Proizvođač:** Beutelsbacher Fruchtsaftkelterei GmbH, Birkelstrasse 11, Weinstadt, Njemačka

**Dobavljač:** dennree GmbH, Hofer Str. 11, Töpen, 95183, Njemačka

**Stavlja na tržište:** BioPlanet d.o.o., Ulica Josipa Jovića 93, Split

**Obavijest se odnosi isključivo na gore navedeni proizvod**